15/4. kötet Az Európai Unió Hivatalos Lapja 3 319971L0062 L 305/42 AZ EURÓPAI KÖZÖSSÉGEK HIVATALOS LAPJA 1997.1.8. A TANÁCS 97/62/EK IRÁNYELVE (1997. október 27.) a természetes élőhelyek, valamint a vadon élő állatok és növények védelméről szóló 92/43/EGK irányelv műszaki és tudományos fejlődéshez történő hozzáigazításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a 92/43/EGK irányelvre ("), és különösen annak 19. cik- kére, tekintettel a Bizottság javaslatára, mivel a 92/43/EGK irányelv I. és II. mellékletében szereplő egyes természetes élőhelytípusokat és fajokat hozzá kell igazítani a tech- nikai és tudományos fejlődéshez; mivel az Európai Unió Élőhelyeinek Értelmező Kézikönyve (1996. áprilisi EUR 15 változat) tartalmazza az új Natura 2000 kódokat, amelyek az egyes természetes élőhelytípusokat egyértelműen azo- nosítják; mivel a 92/43/EGK irányelv I. mellékletében a Corine kódra történő hivatkozás helyébe a Natura 2000 kódra történő hivatkozásnak kell lépnie, ELFOGADTA EZT AZ IRÁNYELVET: 1. cikk A 92/43/EGK irányelv I. és II. melléklete helyébe ezen irányelv mellékletének szövege lép. () HLL 206., 1992.7.22., 7. o. Az 1994-es csatlakozási okmánnyal módosított irányelv. 2. cikk A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1997. december 31. előtt megfeleljenek. Erről haladéktalanul tájékoztatják a Bizottságot. Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. 3. cikk Ez az irányelv az Európai Közösségek Hivatalos Lapjában való kihirdetését követő 20. napon lép hatályba. 4. cikk Ennek az irányelvnek a tagállamok a címzettjei. Kelt Luxembourgban, 1997. október 27-én. a Tanács részéről az elnök R. GOEBBELS